cyanic-selkie/wikianc huggingface dataset:
Λουξεμβούργο
Γεωγραφία
Σύμφωνα με τον Δείκτη Περιβαλλοντικής Απόδοσης του 2012, το Λουξεμβούργο είναι μια από τις πρώτες χώρες στην περιβαλλοντική προστασία, κατατασσόμενη 4η ανάμεσα σε 132 χώρες.
Οικονομία
Η χώρα έχει το προνόμιο να διατηρεί το υψηλότερο στον κόσμο κατά κεφαλήν εισόδημα, ένα από τα καλύτερα παγκοσμίως συστήματα στοιχειώδους και επαγγελματικής εκπαίδευσης, παράλληλα με εξαιρετικά χαμηλό ποσοστό ανεργίας. Χαρακτηριστικό είναι και το γεγονός ότι το Λουξεμβούργο αποτέλεσε την πρώτη χώρα της Ευρωπαϊκής Ένωσης, που εκπλήρωσε τις προϋποθέσεις για τη συμμετοχή στη Νομισματική και Οικονομική Ένωση και την εισαγωγή του ευρώ.
Η οικονομία του Λουξεμβούργου βασίζεται κυρίως στις υπηρεσίες, ενώ ένα μεγάλο ποσοστό της οικονομικής δραστηριότητας αφορά τον τραπεζικό τομέα, έναν από τους ισχυρούς πυλώνες στήριξης της ευημερίας του δουκάτου, καθώς διαθέτει καλό θεσμικό πλαίσιο και υψηλή ποιότητα υπηρεσιών. Άλλη σημαντική οικονομική πρόσοδος προέρχεται από τα πλούσια σιδηρομεταλλεύματα που υπάρχουν στο υπέδαφός του, τα οποία αποτελούν και βασικό λόγο για την οικονομική ανάδειξη του δουκάτου σε οικονομική δύναμη, κατά το δεύτερο μισό του 20ού αιώνα. Τα κοιτάσματα αυτά τροφοδοτούν τις αναπτυγμένες βιομηχανίες, οι περισσότερες των οποίων βρίσκονται στην πρωτεύουσα της χώρας, το Λουξεμβούργο. Υπάρχουν βιομηχανίες μεταλλομηχανουργίας, τροφίμων, χημικών προϊόντων, καπνών κ.ά. Στη βιομηχανική περιοχή της Ες-συρ-Αλζέτ λειτουργούν πολλά εργοστάσια χαλυβουργίας. Σημαντικά εισοδήματα αποφέρει και η εκμετάλλευση των δασών. Από τα γεωργικά προϊόντα σπουδαιότερα είναι τα δημητριακά, οι πατάτες, τα οπωρολαχανικά και τα εξαιρετικής ποιότητας κρασιά, όμως η συμμετοχή της γεωργίας στο ακαθάριστο εθνικό προϊόν μειώνεται διαρκώς. Μια άλλη βασική πηγή εισοδήματος είναι ο τουρισμός.
Η πρωτεύουσα του Λουξεμβούργου αποτελεί την έδρα πολλών διεθνών οικονομικών και πολιτικών οργανισμών, καθώς και μέρους των οργάνων της Ευρωπαϊκής Ένωσης (Ευρωπαϊκό Δικαστήριο, υπηρεσίες του Ευρωπαϊκού Κοινοβουλίου, Ευρωπαϊκή Τράπεζα Επενδύσεων, Eurocontrol).
Εμπόριο με άλλα κράτη
Το 2020 το 25.1% της οικονομικής δραστηριότητας της χώρας καταλάμβαναν οι χρηματοπιστωτικές και ασφαλιστικές δραστηριότητες, το 14.9% καταλάμβανε το χονδρικό και λιανικό εμπόριο, οι μεταφορές, οι υπηρεσίες παροχής καταλύματος και οι υπηρεσίες εστίασης, ενώ το 17.5% κάλυπταν η δημόσια διοίκηση, η άμυνα, η εκπαίδευση και οι δραστηριότητες σχετικές με την ανθρώπινη υγεία και την κοινωνική μέριμνα.
Σημαντικό μέρος του εξαγωγικού εμπορίου της χώρας γίνεται με τους γείτονες του (αθροιστικά, 56%, εκ των οποίων το 28% πάει προς Γερμανία, 16% προς Γαλλία και 12% προς Βέλγιο), ενώ ένα 3% των εξαγωγών της χώρας κατευθύνεται προς Ηνωμένες Πολιτείες και στο Ηνωμένο Βασίλειο.
Το κράτος εισάγει το 89% των προϊόντων από άλλα μέλη της ΕΕ, ένα 3% από τις ΗΠΑ, ένα 2% από Ιαπωνία και το υπόλοιπο από άλλες χώρες.
Δημογραφία
right|thumb|266x266px|Λουξεμβούργο. Άποψη του παλιού τμήματος της πόλης
Το Λουξεμβούργο είναι συνταγματικό Μεγάλο Δουκάτο με κληρονομική διαδοχή του στέμματος από τον οίκο του Νάσσαου. Η βουλή ασκεί τη νομοθετική εξουσία και τα μέλη της εκλέγονται για πέντε χρόνια με καθολική και άμεση ψηφοφορία. Την εκτελεστική εξουσία ασκεί η κυβέρνηση, η οποία είναι υπεύθυνη απέναντι στη βουλή. Οι κάτοικοι του δουκάτου στη μεγάλη τους πλειονότητα είναι ρωμαιοκαθολικοί. Επίσημη διοικητική γλώσσα του κράτους ήταν η γαλλική, αλλά από το 1984 υιοθετήθηκε η άλλοτε τοπική διάλεκτος, η Λουξεμβουργιανή γλώσσα, ένα μείγμα Γερμανικών και Φλαμανδικών, διανθισμένο με παραλλαγές από τα Γαλλικά, που έχει τις ρίζες του στην εποχή του Καρλομάγνου και ομιλούνταν κατά τον Μεσαίωνα στην περιοχή του Μοζέλλα. Οι Γερμανοί κάτοικοι του Τριρ και του Μπίτμπουργκ μπορούν να καταλάβουν τη λουξεμβουργιανή γλώσσα. Ορθογραφικά πολλές λέξεις, αν και με φανερή προέλευση από άλλες γλώσσες, αναγράφονται όπως ακούγονται και όχι όπως γράφονται στις γλώσσες προέλευσης, η δε προφορά δείχνει μια μετάβαση από τα γερμανικά στα φλαμανδικά και κατόπιν στα πρωτογενή αγγλικά. Περίπου το ένα τρίτο των κατοίκων είναι πορτογαλικής ή ιταλικής καταγωγής, που σε δεύτερη γενεά απέκτησαν τη λουξεμβουργιανή υπηκοότητα. Ζουν στη χώρα κάτοικοι 45 διαφορετικών εθνικοτήτων (το 15-20 % των μονίμων κατοίκων) που εξακολουθούν να διατηρούν την αρχική τους υπηκοότητα, αλλά ζουν και εργάζονται στη χώρα.
Από την αρχή των γιουγκοσλαβικών πολέμων, το Λουξεμβούργο έχει γίνει κατοικία για πολλούς μετανάστες από τη Βοσνία-Ερζεγοβίνη, το Μαυροβούνιο και τη Σερβία. Ετησίως πάνω από 10.000 νέοι μετανάστες φτάνουν στο Λουξεμβούργο, κυρίως από μέλη της ΕΕ, καθώς και από την Ανατολική Ευρώπη. Το 2000 υπήρχαν 162.000 μετανάστες, οι οποίοι αντιστοιχούσαν στο 37% του τοπικού πληθυσμού. Σύμφωνα με εκτίμηση, υπήρχαν 5.000 παράτυποι μετανάστες το 1999.
Εξαιτίας της μετανάστευσης, το ποσοστό εξάρτησης ηλικιωμένων στη χώρα, σύμφωνα με στοιχεία του 2017 ήταν 20.4%, ενώ το 2016 το 14.2% των κατοίκων της χώρας ήταν άνω των 65 ετών. Το Λουξεμβούργο είχε το 2021 το τέταρτο χαμηλότερο ποσοστό γεννητικότητας στην ΕΕ, 1.34 (όπως και η Ελλάδα), αλλά οι αρνητικές επιπτώσεις απαλύνονται από τα υψηλά επίπεδα μετανάστευσης προς το Λουξεμβούργο. Επίσης, το 65% των παιδιών που γεννιούνται στη χώρα, στην ίδια έκθεση της Ευρωπαϊκής Στατιστικής Υπηρεσίας που δημοσιεύτηκε το 2021, ανήκουν σε μητέρες που γεννήθηκαν εκτός Λουξεμβούργου. Ο χρηματοοικονομικός τομέας και οι υπηρεσίες (η πόλη του Λουξεμβούργου είναι έδρα αρκετών νευραλγικών φορέων της ΕΕ) ευθύνονται για τη γρήγορη πληθυσμιακή ανάπτυξη της χώρας, με τη δεκαετία 2007-2017 να χαρακτηρίζεται από αύξηση του πληθυσμού κατά 18%.
Σύμφωνα με στοιχεία της υπηρεσίας στατιστικής της χώρας το 2009 ζούσαν 1.562 Έλληνες, ήτοι το 0.31% του πληθυσμού της χώρας. Λόγω της οικονομικής κρίσης της δεκαετίας του 2010, πολλοί Έλληνες έχουν μετακομίσει στη χώρα, εργαζόμενοι σε ευρωπαϊκούς θεσμούς και άλλες εταιρείες.
Γλώσσες
Οι κάτοικοι του Λουξεμβούργου ξεκινούν στο σχολείο μαθαίνοντας τη λουξεμβουργιανή και ως πρώτη ξένη τη γερμανική γλώσσα, ενώ στην ηλικία του Γυμνασίου διδάσκονται και τα Γαλλικά. Στο σπίτι μιλούν κυρίως τη Γερμανική και την τοπική διάλεκτό της, ενώ σαν γλώσσα των καθημερινών συναλλαγών, ακόμα και των διοικητικών πράξεων συνηθίζονται κυρίως τα Γαλλικά, ως πιο κοινή γλώσσα των κατοίκων διαφορετικής προέλευσης, των οποίων όμως η μεγαλύτερη μάζα προέρχεται από τη Νότια 'λατινόγλωσση' Ευρώπη. Σε αυτό επηρεάζει και το γεγονός ότι καθημερινά κάπου 150.000 εργαζόμενοι εισρέουν από τις γειτονικές χώρες (Γαλλία, Βέλγιο, Γερμανία) στο Λουξεμβούργο, το οποίο έχουν ως τόπο μόνιμης εργασίας και καλύπτουν όλο το φάσμα των υπηρεσιών κάθε οικονομικού επιπέδου - από απλοί σερβιτόροι, υπάλληλοι τραπεζών, χρηματιστές έως και καθηγητές ιατρικής. Τα γερμανικά χρησιμοποιούνται ευρέως στα μέσα ενημέρωσης. Γενικότερα, ιδίως στα παλαιότερα χρόνια, τα γαλλικά ήταν η κύρια γλώσσα της κυβέρνησης. Τα λουξεμβουργιανά εισήχθησαν στην πρωτοβάθμια εκπαίδευση μόνο το 1912, ενώ η τοπική γλώσσα έχει μια υποδεέστερη θέση. Παράλληλα, στις 24 Φεβρουαρίου 1984 η τοπική βουλή ψήφισε ένα νόμο που καθιέρωσε τα λουξεμβουργιανά για πρώτη φορά σε συνεπίσημη γλώσσα της χώρας, αν και οι δύο μεγάλες γειτονικές γλώσσες, τα γαλλικά και τα γερμανικά, συνεχίζουν να κυριαρχούν έναντι των λουξεμβουργιανών.
Τα περισσότερα κρατικά έντυπα για το κοινό διανέμονται ταυτόχρονα στα Γερμανικά και τα Γαλλικά, ενώ στα έγγραφα της τοπικής αυτοδιοίκησης απαντώνται κατά περιοχές και άλλες πρόσθετες γλώσσες, που απηχούν τον εντόπιο πληθυσμό (π.χ. Πορτογαλικά). Στις τοπικές διοικήσεις εκλέγουν και εκλέγονται μόνιμοι κάτοικοι, ανεξαρτήτως εθνικότητος, εφόσον έχουν επί τουλάχιστον 5ετία επίσημη μόνιμη κατοικία στη χώρα αυτή.
Υπάρχουν τοπικές εφημερίδες που εκδίδονται με άρθρα στη Γερμανική και Γαλλική ανάμεικτα και άλλες σε μόνο μια από τις δύο γλώσσες. Η τοπική τηλεόραση εκπέμπει κυρίως στα Λουξεμβουργιανά και ορισμένες φορές στα Γαλλικά, σπανιότερα δε στα Γερμανικά, αλλά τα περισσότερα κανάλια που βρίσκονται στη διάθεση του καθημερινού κοινού (κάπου 40 τον αριθμό) αναμεταδίδουν όλα τα κυριότερα αντίστοιχα της Γαλλίας, Γερμανίας, Βελγίου, Πορτογαλίας, Ιταλίας, Ισπανίας, ορισμένα Ολλανδικά και τα αγγλόφωνα, που ασχολούνται με τις ειδήσεις. Οι νεότεροι ιδίως κάτοικοι μαθαίνουν από μικρή ηλικία ως και πέντε γλώσσες: Λουξεμβουργιανά, Γερμανικά, Γαλλικά, Αγγλικά και τη γλώσσα προέλευσης της οικογενείας τους (π.χ. Ιταλικά, Πορτογαλικά) και λόγω της ποικιλίας εθνοτήτων, ειδικά τα νεαρά παιδιά, συνήθως γνωρίζουν και ακόμη μία, εκείνη των φίλων από διαφορετική εθνική προέλευση, με τα οποία συναναστρέφονται. Στη δευτεροβάθμια εκπαίδευση, ιδίως, υπάρχει εντατική διδασκαλία της αγγλικής, αλλά επίσης προσφέρονται και μαθήματα λατινικών, ισπανικών και ιταλικών. Σύμφωνα με στοιχεία της ευρωπαϊκής στατιστικής υπηρεσίας, το Λουξεμβούργο, μαζί με την Αυστρία και τη Μάλτα είναι οι τρεις χώρες της ΕΕ όπου όλοι οι μαθητές μελέτησαν μια ξένη γλώσσα στο σχολείο. Ο πολυγλωττισμός και η πολυεθνική ατμόσφαιρα είναι ένα μόνιμο χαρακτηριστικό της χώρας αυτής, ενώ οι καθημερινές εμπορικές δοσοληψίες με τα γειτονικά κράτη είναι κοινός τόπος. Γενικά, η χώρα χαρακτηρίζεται από ένα ήρεμο κλίμα μεταξύ της κοινωνίας, και δεν υπάρχουν πολιτικές ή άλλες εντάσεις.
Τα Λουξεμβουργιανά είναι η εθνική γλώσσα, καθώς και η μητρική και η γλώσσα της καρδιάς για τον τοπικό πληθυσμό.
Προσδόκιμο ζωής και μετανάστευση
Το προσδόκιμο ζωής στο σύνολο του πληθυσμού, σύμφωνα με εκτιμήσεις του 2019 του Παγκόσμιου Οργανισμού Υγείας ήταν 82,4 χρόνια (80,6 χρόνια οι άνδρες και 84,2 οι γυναίκες). Οι κύριες χώρες προέλευσης των μεταναστών ήταν οι παρακάτω:
Διοικητική διαίρεση
Το Μεγάλο Δουκάτο του Λουξεμβούργου διαιρείται σε 12 καντόνια, τα οποία διαιρούνται σε 102 κοινότητες. Πρωτεύουσα είναι το Λουξεμβούργο, στο οποίο σώζονται ο καθεδρικός ναός του 17ου αι., τα δουκικά ανάκτορα (16ος και 17ος αι.) και οι οχυρώσεις της πόλης. Άλλες σημαντικές πόλεις είναι η Ες-συρ-Αλζέτ (λουξεμβουργιανά Εσ/Ύλτσεστ, 34.000 κάτ.), η Ντιφερντάνζ/Ντέιφερντενγκ (24.805 κάτ.), η Ντιντελάνζ/Ντίντελενγκ (20.003 κάτ.) και το Ντίκρες (περ. 7.000 κάτ.). Κοιτίδα των κατοίκων του Λουξεμβούργου θεωρείται η πόλη στο κέντρο του κράτους που διασχίζει ο ποταμός Σάουερ και φέρει το όνομα Έττελμπρεκ (7478 κατ.).
Διακυβέρνηση
Το Λουξεμβούργο είναι κοινοβουλευτική συνταγματική μοναρχία. Ηγέτης του κράτους είναι ο μεγάλος δούκας, αλλά η πραγματική διακυβέρνηση ανήκει στον πρωθυπουργό και ο μεγάλος δούκας έχει διακοσμητικό ρόλο. Κάθε 5 χρόνια διεξάγονται βουλευτικές εκλογές για την ανάδειξη 60 βουλευτών. Η χώρα απαρτίζεται από 4 εκλογικές περιφέρειες, 12 καντόνια και 105 δήμους, εκ των οποίων 12 έχουν καθεστώς πόλης.
Εκλογές
Δικαίωμα ψήφου στις εκλογές έχουν όσες και όσοι είναι ηλικίας 18 ετών και άνω. Η ψηφοφορία είναι υποχρεωτική.
Νομοθεσία
Στις 17 Μαρτίου του 2009 νομιμοποιήθηκε η ευθανασία και το κρατίδιο έγινε το τρίτο μέλος της ΕΕ που κατέστησε νόμιμη την πρακτική αυτή.
Το Λουξεμβούργο γίνεται η πρώτη ευρωπαϊκή χώρα που νομιμοποιεί την καλλιέργεια και κατανάλωση της κάνναβης. Κάθε ενήλικας θα έχει πλέον το νόμιμο δικαίωμα να καλλιεργήσει έως και τέσσερα δενδρύλλια κάνναβης στο σπίτι του.
Μεταφορές
thumb|Το σιδηροδρομικό δίκτυο της CFL Το Λουξεμβούργο έχει αποδοτικές οδικές, σιδηροδρομικές και αεροπορικές εγκαταστάσεις μεταφορών και υπηρεσιών. Το οδικό δίκτυο έχει εκσυγχρονιστεί σημαντικά τα τελευταία χρόνια με 147 χιλιόμετρα αυτοκινητοδρόμων, που συνδέουν την πρωτεύουσα με γειτονικές χώρες. Η χώρα αποτελεί μέρος της ζώνης Σένγκεν, και επομένως δεν υπάρχουν έλεγχοι στα σύνορα με καμία χώρα η οποία συνορεύει με το Λουξεμβούργο. Τρένο υψηλής ταχύτητας TGV προς Παρίσι έχει οδηγήσει σε ανακαίνιση του σιδηροδρομικού σταθμού της πόλης, συνδέοντας τις δύο πρωτεύουσες μεταξύ τους σε δύο ώρες και 10 λεπτά. Ο σιδηροδρομικός σταθμός του TGV που συνδέει το Λουξεμβούργο με το Παρίσι εγκαινιάστηκε το 2007, και σύμφωνα με άρθρο τοπικής εφημερίδας το 2012, το είχαν χρησιμοποιήσει περίπου 2 εκατομμύρια επιβάτες μέχρι τότε.
Από το 1875 έως το 1964, το Λουξεμβούργο είχε τραμ στην πρωτεύουσα του. Στις 10 Δεκεμβρίου 2017 το τραμ επανήλθε στην πόλη, μετά από δοκιμαστικά δρομολόγια που ξεκίνησαν τον Ιούλιο.
Η χώρα είχε ανακοινώσει τον Δεκέμβριο του 2018 ότι θα καταργήσει τα εισιτήρια σε όλα τα μέσα μαζικής μεταφοράς, κάνοντας την επιβίβαση σε αυτά δωρεάν, με στόχο την προστασία του περιβάλλοντος και την προώθηση των μέσων μαζικής μεταφοράς, λόγω και του μποτιλιαρίσματος στην πρωτεύουσα. Η απόφαση αυτή ισχύει για τους πολίτες του Λουξεμβούργου, αλλά και των κρατών μελών της ΕΕ, από τις 1 Μαρτίου 2020.
Ο αριθμός αυτοκινήτων ανά 1000 άτομα είναι 680,1 στο Λουξεμβούργο — ο τρίτος υψηλότερος στον κόσμο, μετά το Πριγκιπάτο του Μονακό και τη Βρετανική υπερπόντια επικράτεια του Γιβραλτάρ.
Εξωτερικοί σύνδεσμοι
* Κατηγορία:Περίκλειστα κράτη Κατηγορία:Ευρωπαϊκά κράτη Κατηγορία:Κράτη μέλη της Ευρωπαϊκής Ένωσης Κατηγορία:Χώρες μέλη του ΝΑΤΟ Κατηγορία:Δυτική Ευρώπη Κατηγορία:Πρώτο επίπεδο NUTS της Ευρωπαϊκής Ένωσης Κατηγορία:Μοναρχίες της Ευρώπης Κατηγορία:Τρέχουσες μοναρχίες
Σύνοδοι της Αντιόχειας
Η Σύνοδος της Αντιόχειας το 341
Το συμβούλιο ενέκρινε τρία δόγματα. Είτε πρέπει είτε δεν πρέπει η λεγόμενη "τέταρτη φόρμουλα" να αποδοθεί στη συνέχιση αυτής της συνόδου είτε σε μια μεταγενέστερη αλλά ξεχωριστή συνέλευση του ίδιου έτους, ο στόχος της ήταν όπως αυτός των τριών πρώτων, αποκηρύσσοντας ορισμένες Αρειανικές φόρμουλες και αποφεύγοντας τον ορθόδοξο όρο «ομοούσιος» και υποστηρίχθηκε έντονα από τον Αθανάσιο της Αλεξάνδρειας και έγινε δεκτή από την Πρώτη Σύνοδο της Νίκαιας. Ο κάπως άχρωμος συμβιβασμός προήλθε αναμφίβολα από το κόμμα του Ευσέβιου Νικομηδίας, και αποδείχθηκε απαράδεκτη στα περισσότερα ορθόδοξα μέλη της συνόδου.
Οι είκοσι πέντε κανόνες που υιοθετήθηκαν ρυθμίζουν το λεγόμενο μητροπολιτικό σύνταγμα της εκκλησίας. Η εκκλησιαστική εξουσία ανήκει κυρίως στον μητροπολίτη (που αργότερα ονομάστηκε αρχιεπίσκοπος) και στη διετή επαρχιακή σύνοδο (βλ. Nicaea I, canon 5), την οποία καλεί και επί της οποίας προεδρεύει. Κατά συνέπεια, οι εξουσίες των επισκόπων της χώρας (χοροπισκοπή) περιορίζονταν και απαγόρευαν την άμεση προσφυγή στον αυτοκράτορα. Η ποινή ενός δικαστικού πρέπει να τηρείται από άλλα δικαστήρια ισοδύναμου βαθμού. Η επανεκδίκαση μπορούσε να πραγματοποιηθεί μόνο πριν από την αρχή στην οποία βρίσκεται τακτικά η προσφυγή. Χωρίς δέουσα πρόσκληση, ο επίσκοπος δεν μπορεί να χειροτονήσει ή με οποιονδήποτε άλλο τρόπο να παρέμβει σε υποθέσεις που βρίσκονται εκτός της κατάλληλης επικράτειάς του, ούτε μπορεί να διορίσει τον διάδοχό του. Επιβάλλονται κυρώσεις για την άρνηση του εορτασμού του Πάσχα σύμφωνα με το διάταγμα της Νίκαιας, καθώς και την έξοδο από εκκλησία πριν ολοκληρωθεί η «θητεία» της Ευχαριστίας.
Οι πολυάριθμες αντιρρήσεις που έγιναν από τους μελετητές τους περασμένους αιώνες σχετικά με τους κανόνες που αποδίδονται σε αυτό το συμβούλιο έχουν αναλυθεί και πιθανώς αντικρούονται από τον Χέφελε. Οι κανόνες αποτελούσαν μέρος του Codex Canonum που χρησιμοποιήθηκε στη Σύνοδο της Χαλκηδόνας το 451 και βρίσκονται σε μεταγενέστερες ανατολικές και δυτικές συλλογές κανόνων.
Παραπομπές
Κατηγορία:Οικουμενικές Σύνοδοι Κατηγορία:Αντιόχεια
Εκκλησία του Αγίου Κουεντίνου (Σι-Σαζέλ)
Η Εκκλησία του Αγίου Κουεντίνου (στα γαλλικά: église Saint-Quentin) βρίσκεται στο Σι-Σαζέλ, στα προάστια του Μέτς, στη βορειοανατολική Γαλλία.
Πρόκειται για οχυρωμένη εκκλησία του 12ου αιώνα. Στο εσωτερικό της βρίσκεται ο τάφος του Ρομπέρ Σουμάν.
Παραπομπές
Κατηγορία:Εκκλησίες στη Γαλλία
Ελληνικά κέρματα ευρώ
Το ευρώ (EUR ή €) είναι το κοινό νόμισμα 19 κρατών μελών της Ευρωπαϊκής Ένωσης, τα οποία αποτελούν την Ευρωζώνη, μεταξύ των οποίων είναι και η Ελλάδα. Τα κέρματα έχουν μια κοινή όψη και για τις 19 χώρες και μια εθνική όψη που περιλαμβάνει ένα σχέδιο επιλεγμένο από το κράτος-μέλος για λογαριασμό του οποίου γίνεται η κοπή.
Το ευρώ αντικατέστησε τη δραχμή στην Ελλάδα το 2001 (σε φυσική μορφή το 2002). Τα ελληνικά κέρματα ευρώ απεικονίζουν από ένα μοναδικό σχέδιο για κάθε ένα από τα οχτώ νομίσματα. Όλα σχεδιάστηκαν από τον Γεώργιο Σταματόπουλο. Τα μικρής ονομαστικής αξίας νομίσματα απεικονίζουν ελληνικά πλοία. Τα μέσης αξίας απεικονίζουν σημαντικούς Έλληνες της νεότερης ιστορίας. Τέλος, οι απεικονίσεις των δύο μεγαλύτερης αξίας νομισμάτων σχετίζονται με την αρχαία ελληνική ιστορία και μυθολογία. Όλα τα κέρματα φέρουν τα 12 αστέρια της Ευρωπαϊκής Ένωσης, το έτος κοπής καθώς και το ανθέμιο, σήμα του Νομισματοκοπείου Αθηνών, που λειτουργεί υπό την εποπτεία της Τράπεζας της Ελλάδος. Χαρακτηριστικό των Ελληνικών κερμάτων είναι ότι η τιμή του κάθε κέρματος αναγράφεται με το Ελληνικό αλφάβητο. Επίσης, το euro cent ονομάζεται λεπτό στα ελληνικά σε αντίθεση με τις άλλες γλώσσες που υιοθέτησαν τη λέξη σεντ.
Αναμνηστικά νομίσματα των δύο ευρώ
Η Ελλάδα ήταν η πρώτη χώρα που έκανε χρήση της δυνατότητας έκδοσης αναμνηστικού νομίσματος των δύο ευρώ. Το πρώτο τέτοιο νόμισμα εκδόθηκε το 2004 με την ευκαιρία των Ολυμπιακών Αγώνων της Αθήνας.
Το 2007 όλες οι χώρες μέλη της Ευρωζώνης και της Ευρωπαϊκής Ένωσης εξέδωσαν αναμνηστικό νόμισμα για τον εορτασμό της 50ης επετείου της Συνθήκης της Ρώμης.
Το 2009, με αφορμή τη συμπλήρωση δέκα ετών από τη σύσταση της Οικονομικής και Νομισματικής Ένωσης, τα κράτη μέλη της ζώνης του ευρώ έλαβαν την απόφαση να εκδοθεί αναμνηστικό κέρμα των 2 ευρώ με ένα κοινό σχέδιο στην εθνική όψη.
Για περισσότερες πληροφορίες δείτε το άρθρο για τα αναμνηστικά νομίσματα των δύο ευρώ.
Εξωτερικοί σύνδεσμοι
Κατηγορία:Κέρματα ευρώ ανά χώρα έκδοσης Ευρώ Κατηγορία:Ελλάδα και Ευρωπαϊκή Ένωση
Δήμος Ζουπανιώτης
Ο Δήμος Ζουπανιώτης ή Ζηπανιώτης ή Ζαπανιώτης ήταν πρωτομάστορας αρχιτέκτονας της εποχής από το Ζουπάνι (Πεντάλοφος) της Ηπείρου που δούλεψε στο Πήλιο.
Παραπομπές
Κατηγορία:Έλληνες αρχιτέκτονες
Φιλοκινεζική παράταξη του Χονγκ Κονγκ
Η φιλοκινεζική παράταξη, γνωστή και ως στρατόπεδο υπέρ του Πεκίνου, αναφέρεται σε μια πολιτική παράταξη στο Χονγκ Κονγκ που υποστηρίζει γενικά τις πολιτικές της κεντρικής κυβέρνησης του Πεκίνου σχετικά με την αυτόνομη περιοχή του Χονγκ Κονγκ. Ο όρος «στρατόπεδο υπέρ του κατεστημένου» χρησιμοποιείται επίσης τακτικά λόγω της στενής σχέσης που έχει η παράταξη αυτή με την κυβέρνηση της Λαϊκής Δημοκρατίας της Κίνας και την κυβέρνηση του Χονγκ Κονγκ. Η φιλοκινεζική παράταξη απεικονίζεται συχνά ως το «Πατριωτικό Μέτωπο» από τα φίλα προσκείμενα σε αυτήν μέσα ενημέρωσης, ενώ μερικές άλλες φορές αναφέρεται ως η «πιστή» παράταξη, σε σχέση με το αντίπαλο φιλοδημοκρατικό στρατόπεδο.
Η φιλοκινεζική παράταξη έχει μία μακρά ιστορία εξέλιξης στην πολιτική του Χονγκ Κονγκ. Αρχικά, προέκυψε από τους κομμουνιστές του Χονγκ Κονγκ που υποστήριζαν το Κομμουνιστικό Κόμμα της Κίνας, για αυτό και συχνά αποκαλούνταν ως «οι αριστεροί». Αν και προϋπήρχε, ξεκίνησε την ενεργή δράση του έπειτα από τις ταραχές του Χονγκ Κονγκ το 1967 κατά την διάρκεια της βρετανικής αποικιοκρατίας του Χονγκ Κονγκ και είχε μακρά αντιπαλότητα με την παράταξη που υποστήριζε το Κουομιτάνγκ και την Δημοκρατία της Κίνας. Αφού υπογράφηκε η Κοινή Σινοβρετανική Διακήρυξη του 1984, με την οποία ορίστηκε η παράδοση του Χονγκ Κονγκ στην Λαϊκή Δημοκρατία της Κίνας το 1997, οι παραδοσιακοί «αριστεροί» ανασχηματίστηκαν και συμμάχησαν με τις συντηρητικές δυνάμεις και την ελίτ της πόλης, με σκοπό να αντιμετωπίσουν την εμφάνιση του στρατοπέδου υπέρ της δημοκρατίας και να διασφαλίσουν την ομαλή μετάβαση της κυριαρχίας του Χονγκ Κονγκ προς όφελος του Πεκίνου.
Μετά την αποκατάσταση της κινεζικής κυριαρχίας στο Χονγκ Κονγκ το 1997, η φιλοκινεζική παράταξη αποτελεί στην ουσία την κυβερνούσα παράταξη του Χονγκ Κονγκ. Διατηρεί σταθερά την απόλυτη πλειοψηφία εδρών στο Νομοθετικό Συμβούλιο, παρόλο που λαμβάνει μικρότερα ποσοστά λαϊκής ψήφου στις εκλογές σε σχέση με την φιλοδημοκρατική παράταξη. Αυτό συμβαίνει λόγω του πλεονεκτήματος που έχει στις λειτουργικές περιφέρειες οι οποίες εκλέγουν έμμεσα βουλευτές και εκπροσωπούν κυρίως την ελίτ και τις επιχειρήσεις της πόλης. Κατά την διάρκεια της δεκαετίας του 2010, το στρατόπεδο υπέρ του Πεκίνου εισήλθε σε μία διαδικασίας διαφοροποίησης κατά την οποία εμφανίστηκαν νέα κόμματα που απευθύνονταν σε διαφορετικά μέρη του εκλογικού σώματος, με αποτέλεσμα τη σταθερή αύξηση της λαϊκής υποστήριξης συνολικά για την παράταξη. Ωστόσο, οι ιδιαίτερα αντιδημοφιλείς, κατά περιόδους, κυβερνήσεις, και η λαϊκή αντίθεση σε πολλές από τις πολιτικές του Πεκίνου για το Χονγκ Κονγκ έχουν επίσης προκαλέσει μεγάλες απώλειες στο στρατόπεδο στις εκλογές το 2003 και το 2019.
Αν και οι πολιτικές θέσεις της παράταξης ποικίλουν σε μερικά ζητήματα, το στρατόπεδο υποστηρίζει κυρίως συντηρητικές αξίες, πολιτικά, κοινωνικά και οικονομικά καθώς και τα κινέζικα εθνικιστικά και πατριωτικά αισθήματα.
Ονομασίες
Ο όρος «στρατόπεδο υπέρ του Πεκίνου» αναφέρεται στην πολιτική των μελών του στρατοπέδου να ευθυγραμμίζονται με τις πολιτικές που υποστηρίζει η κυβέρνηση της Λαϊκής Δημοκρατίας της Κίνας, έδρα της οποίας είναι το Πεκίνο. Ως εκ τούτου, το «στρατόπεδο υπέρ του Πεκίνου» αναφέρεται μερικές φορές και ως «φιλοκινεζικό στρατόπεδο». Το όνομα της παράταξης, μπορεί να γίνεται πιο μπερδευτικό, αφού πολλοί στο φιλοδημοκρατικό στρατόπεδο, είναι επίσης Κινέζοι εθνικιστές, αλλά απλώς είναι κατά του μονοκομματικού καθεστώτος του ΚΚΚ.
Παλαιότερα, συχνή ονομασία του φιλοκινεζικού στρατοπέδου ήταν το «φιλοκομμουνιστικό» ή «αριστερό» στρατόπεδο, ενώ όταν οι επιχειρηματικές ελίτ και οι επαγγελματίες που διαπλέχτηκαν με την αποικιακή κυβέρνηση πριν από το 1997 ονομάστηκαν «φιλοκυβερνητικοί». Στη δεκαετία του 1990, όταν οι παραδοσιακοί αριστεροί και οι επιχειρηματικές ελίτ ανεπίσημα ενώθηκαν σε ένα ενιαίο μέτωπο, η ονομασία «στρατόπεδο υπέρ του Πεκίνου» κυριάρχησε. Κατά τη μη δημοφιλή διοίκηση του Εκτελεστικού Επικεφαλή Τουνγκ Τσι-Χουά, τα σκληρά φιλοκυβερνητικά κόμματα, κυρίως η Δημοκρατική Συμμαχία για τη βελτίωση του Χονγκ Κονγκ (DAB), χαρακτηρίστηκαν ως οι «πιστοί» από την φιλοδημοκρατική παράταξη. Τα τελευταία χρόνια, ένας πιο ουδέτερος όρος ο οποίος μπορεί να μεταφραστεί ως «στρατόπεδο υπέρ του κατεστημένου» χρησιμοποιείται τακτικά, ειδικά από τα κινεζικά μέσα ενημέρωσης.
Ιδεολογία
Τα μέλη της φιλοκινεζικής παράταξης του Χονγκ Κονγκ υιοθετούν μία πολιτική ιδεολογία η οποία είναι σύμφωνη με την κυβέρνηση του Πεκίνου, τόσο λόγω πεποιθήσεων, όσο και από ρεαλισμό. Για τοπικά ζητήματα, ωστόσο, η παράταξη έχει πληθώρα θέσεων. Από την μία, είναι η μερίδα της παράταξης, των λεγόμενων «παραδοσιακών αριστερών», που εξελίχθηκε μέσα από τις μαρξιστικές-λενινιστικές και μαοϊκές τους πεποιθήσεις τις δεκαετίες του 1960 και του 70. Αυτή η μερίδα διατηρεί έντονα συναισθήματα πατριωτισμού και κινεζικού εθνικισμού. Ακόμα, τα μέλη αυτά ακολουθούν πιστά, εδώ και δεκαετίες, τις εντολές του Κ.Κ.Κ..
Μεταξύ των ρεαλιστών του στρατοπέδου υπέρ του Πεκίνου, είναι πολλοί επιχειρηματίες, μεγιστάνες και γενικότερα μέλη της ελίτ. Αυτοί, επέλεξαν να είναι μέλη του στρατοπέδου αυτού λόγω των συμφερόντων τους, καθώς μέσα από το παρόν πολιτικό σύστημα έχουν απολαύσει πολιτική εξουσία και προνόμια, τόσο κοινωνικά όσο και οικονομικά. Μία άλλη μερίδα ρεαλιστών, είναι οι μετριοπαθείς, οι οποίοι θεωρούν πως με την ικανοποίηση κάποιων πολιτικών του Πεκίνου για την περιοχή, καθώς και με την υποχώρηση σε θέματα που είναι «κόκκινες γραμμές» για την Κίνα, μπορεί να επιτευχθεί όσο το δυνατόν περισσότερη τοπική αυτονομία, και πολιτικές ελευθερίες.
Η ρητορική του στρατοπέδου υπέρ του Πεκίνου αφορά κυρίως τον πατριωτισμό, την κοινωνική σταθερότητα και την οικονομική ευημερία. Το στρατόπεδο υπέρ του Πεκίνου υποστηρίζει γενικά την εφαρμογή καθολικής ψηφοφορίας στο Χονγκ Κονγκ, κάτω όμως από το πλαίσιο που ορίζει το Πεκίνο, αν και η πιο συντηρητική μερίδα αντιτίθεται σε κάθε είδος εκδημοκρατισμού του Χονγκ Κονγκ, καθώς βλέπει σε αυτήν τη αποσταθεροποίηση του πολιτικού συστήματος.
Παραπομπές
Κατηγορία:Πολιτική του Χονγκ Κονγκ
Ανάληψη Βοιωτίας
Η Ανάληψη είναι ημιορεινό χωριό της Στερεάς Ελλάδας στην Περιφερειακή Ενότητα Βοιωτίας.
Γεωγραφία - Ιστορία
Ο οικισμός βρίσκονταν πάντα διοικητικά συνδεδεμένος με τη γειτονική Λιβαδειά. Εξαίρεση αποτελεί ένα μικρό διάστημα, την περίοδο 1929-1932, οπότε η Ανάληψη αποτέλεσε έδρα κοινότητας. Ο πληθυσμός της έφτασε στο μέγιστο τη δεκαετία του 1950 και από τότε μειώνεται ελαφρά.
Γρηγόρης Καραφύλλης
Ο '''Γρηγόρης Χ. Καραφύλλης''' (Γεράνεια Λάρισας, 1950) είναι Έλληνας ομότιμος καθηγητής φιλοσοφίας του Πανεπιστημίου Ιωαννίνων. Τα ερευνητικά του ενδιαφέρονται εντοπίζονται στη φιλοσοφία της παιδείας, την κοινωνική φιλοσοφία, τη φιλοσοφία του διαφωτισμού, τον πραγματισμό και τη νεότερη και σύγχρονη πολιτική φιλοσοφία.
Βιογραφικά στοιχεία
Γεννήθηκε στα Γεράνεια του νομού Λαρίσης το 1950. Σπούδασε στη Φιλοσοφική Σχολή του Αριστοτέλειου Πανεπιστημίου Θεσσαλονίκης (1968-1973) και εκπόνησε τη διδακτορική του διατριβή εν μέρει στον Τομέα Φιλοσοφίας του Τμήματος Φιλοσοφίας-Παιδαγωγικής-Ψυχολογίας της ίδιας Σχολής (1985-1987) και κατόπιν τη συνέχισε και την ολοκλήρωσε στον Τομέα Φιλοσοφίας του αντίστοιχου Τμήματος της Φιλοσοφικής Σχολής του Πανεπιστημίου Ιωαννίνων (1987-1989). Αναγορεύτηκε διδάκτωρ φιλοσοφίας του Τμήματος Φ.Π.Ψ. της Φιλοσοφικής Σχολής του Πανεπιστημίου Ιωαννίνων το Φεβρουάριο του 1990. Σπούδασε με υποτροφία του ΙΚΥ κατά τα έτη 1969-1972 και 1985-1988.
Από το 1992 έως το 2014 διετέλεσε καθηγητής φιλοσοφίας του Πανεπιστημίου Ιωαννίνων και δίδαξε συνεχώς φιλοσοφικά μαθήματα. Επίσης έδωσε διαλέξεις και σεμινάρια στο Royal Melbourne Institute of Technology (RMIT) της Αυστραλίας (1996) και αριθμό διαλέξεων στη φιλοσοφία της παιδείας στο European University Cyprus (2010).Το 2014 του απονεμήθηκε ο τίτλος του ομότιμου καθηγητή του πανεπιστημίου Ιωαννίνων.
(Κατά τη θητεία του ως φιλόλογος στη Δευτεροβάθμια Εκπαίδευση (1976-1984) διετέλεσε πρόεδρος της ΕΛΜΕ Φλώρινας το έτος 1979-1980 και κατά την περιστασιακή διαμονή του στη Φλώρινα υπήρξε εκλεγμένος πρόεδρος της Στέγης Φιλοτέχνων,του Μουσείου Σύγχρονης Τέχνης και της Πινακοθήκης Φλωρινιωτών Καλλιτεχνών κατά τα έτη 1991-1995).
Άρθρα σε ξενόγλωσσα περιοδικά
Άρθρα σε ελληνικά περιοδικά
Πηγές
Κατηγορία:Έλληνες φιλόσοφοι Κατηγορία:Έλληνες συγγραφείς Κατηγορία:Καθηγητές Πανεπιστημίου Ιωαννίνων
Zero Gravity (τραγούδι της Κέιτ Μίλλερ-Χάιντκι)
Το Zero Gravity είναι τραγούδι της Αυστραλιανής τραγουδίστριας Κέιτ Μίλλερ-Χάιντκι. Κυκλοφόρησε σαν single στις 25 Ιανουαρίου 2019 και είναι η συμμετοχή της Αυστραλίας για τον, αφού κέρδισε και στις ψήφους των επιτροπών αλλά και του κοινού στον εθνικό τελικό της Αυστραλίας Eurovision: Australia Decides στις 9 Φεβρουαρίου 2019.
Ιστορικό
Το τραγούδι προκρίθηκε στον μεγάλο τελικό, όπου κατέκτησε την 9η θέση με 285 βαθμούς.
Κάμπος Οξυλίθου Εύβοιας
Σημείωση
Στον ίδιο δήμο και ίδια δημοτική ενότητα υπάρχει ο συνώνυμος Κάμπος Βιτάλων.
Παραπομπές
Κατηγορία:Χωριά του νομού Εύβοιας Κατηγορία:Δήμος Κύμης - Αλιβερίου
Ταβισουπλέμπα
Το "Ταβισουπλέμπα" (στο Γεωργιανό αλφάβητο თავისუფლება) είναι ο νέος Εθνικός ύμνος της Γεωργίας. Ο τίτλος σημαίνει "ελευθερία".
Ιστορία
Ο ύμνος αυτός αντικατέστησε τον παλιό ύμνο (Dideba zetsit kurtheuls), που είχε καθιερωθεί μετά την ανεξαρτησία της Γεωργίας από τη Σοβιετική Ένωση.
με λατινικούς χαρακτήρες
Η παρακάτω μετεγγραφή δεν είναι απόλυτα ακριβής, αφού είναι δεν είναι δυνατή η αναπαράσταση στο Λατινικό ή στο Ελληνικό αλφάβητο της πολύπλοκης φωνητικής των συμφώνων της Γεωργιανής γλώσσας.
Darude
Ο Βίλλε Βιρτάνεν (γεννημένος στις 17 Ιουλίου 1975), γνωστός με το καλλιτεχνικό όνομα Darude, είναι φινλανδός DJ και δισκογραφικός παραγωγός από την Eura της Φινλανδίας. Άρχισε να παίζει μουσική το 1995 και κυκλοφόρησε στο τέλος του 1999 το μοναδικό hit "Sandstorm" που κυκλοφορούσε στην πλατίνα. Το άλμπουμ του στούντιο ντεμπούτων, Before the Storm, κυκλοφόρησε στις 18 Σεπτεμβρίου 2000 και πώλησε 800.000 αντίτυπα παγκοσμίως, κερδίζοντας το Darude τρία φινλανδικά βραβεία Grammy. Έφτασε στο νούμερο ένα στον επίσημο κατάλογο της Φινλανδίας και στον αριθμό 6 στο διάγραμμα Billboard Dance/Electronic Albums στις Ηνωμένες Πολιτείες. Το δεύτερο studio άλμπουμ, Rush, έφθασε στον αριθμό 11 στο διάγραμμα χορού του Billboard το 2003 και στον αριθμό 4 στο εβδομαδιαίο διάγραμμα λευκωμάτων στη Φινλανδία.
Ταβισουπλέμπα
μετάφραση
(προέρχεται από την Αγγλική μετάφραση του Νταβίντ Τσικβαϊτζε)
Εξωτερικοί σύνδεσμοι
Κατηγορία:Εθνικοί ύμνοι Κατηγορία:Εθνικά σύμβολα της Γεωργίας
Darude
Το τρίτο του άλμπουμ, Label This! κυκλοφόρησε το 2007. Αν και δεν είχε το ίδιο ύψος με τα προηγούμενα άλμπουμ του, ο Gawker επαίνεσε το ενιαίο "In the Darkness" του άλμπουμ ως "ένα πλωτό κομμάτι της μουσικής trance ... είναι σφιχτά συνθετικό, εύκολο να χορέψει και έχει μια ανερχόμενη, αναμφισβήτητη. Το 2011 ίδρυσε τη δισκογραφική εταιρία EnMass Music, μέσω της οποίας κυκλοφόρησε μια σειρά από σύνθετες αναλύσεις σχετικές με τη ραδιοφωνική εκπομπή Salmiakki Sessions. Μετά από φεστιβάλ όπως η 10η επέτειος του Tomorrowland το 2014, και το φεστιβάλ μελλοντικής μουσικής το 2015, κυκλοφόρησε το πιο πρόσφατο studio album Moments στις 14 Αυγούστου 2015, ακολουθώντας μια περιοδεία στις Ηνωμένες Πολιτείες και στον Καναδά τον Σεπτέμβριο του 2015.
Η μουσική του χαρακτηρίζεται από το προοδευτικό / ανυψωτικό του ύφος. Εκπροσώπησε τη Φινλανδία στο διαγωνισμό τραγουδιού της Eurovision 2019 μαζί με τον τραγουδιστή Σεμπάστιαν Ρέιμαν.
2019: Διαγωνισμός Τραγουδιού Eurovision
Στις 29 Ιανουαρίου 2019, ο Darude ανακοινώθηκε ότι θα εκπροσωπήσει τη Φινλανδία στον Διαγωνισμό Τραγουδιού της Eurovision στο Τελ Αβίβ, μαζί με τον Σεμπάστιαν Ρέιμαν και το τραγούδι αποφασίστηκε στην ειδική έκδοση του Uuden Musiikin Kilpailu. Το τραγούδι τους "Look Away" απέτυχε να προκριθεί στον μεγάλο τελικό.
Επιπλέον ιστοσελίδες
Κατηγορία:Φινλανδοί τραγουδιστές Κατηγορία:Μουσικοί παραγωγοί Κατηγορία:Συμμετέχοντες στο διαγωνισμό τραγουδιού Eurovision με τη Φινλανδία Κατηγορία:Διαγωνισμός Τραγουδιού Eurovision 2019 Κατηγορία:Συμμετέχοντες στη Eurovision
Ελληνικές γλώσσες
Με τον όρο Ελληνικές γλώσσες εννοούμε πολλές φορές την ομάδα των Ινδοευρωπαϊκών γλωσσών που περιέχει την ελληνική γλώσσα. Σύμφωνα με τις περισσότερες κατατάξεις, οι Ελληνικές γλώσσες σαν οικογένεια περιέχουν μόνο την ομώνυμη Ελληνική, και γι'αυτό οι δύο προηγούμενες έννοιες είναι ταυτόσημες. Η εξαφανισμένη Βόρεια Πικηνική γλώσσα έχει προταθεί πως μπορεί να ενταχθεί ως διαφορετικό μέλος.
Γλώσσα της αρχαίας Μακεδονίας
Για την γλώσσα την οποία χρησιμοποιούσαν οι αρχαίοι Μακεδόνες πριν τον 4ο αιώνα π.Χ., ελάχιστα είναι γνωστά, και γι'αυτό δεν είναι σίγουρο αν πρόκειται για μια ελληνική διάλεκτο, ή μια άλλη ξεχωριστή ελληνική γλώσσα (όχι διάλεκτο) που να συγγενεύει με την ελληνική.
Συνήθως συγκαταλέγεται κάτω από την οικογένεια των Ελληνικών γλωσσών ως μια διαφορετική γλώσσα πολύ συγγενική με την Ελληνική. Άλλες φορές θεωρείται μια άλλη μορφή της Δωρικής διαλέκτου, όπως πιθανότατα μαρτυρά το εύρημα του κατάδεσμου της Πέλλας, ένα κείμενο που χρονολογείται από τον 4ο αιώνα π.Χ. και δείχνει να είναι γραμμένο σε ένα είδος Δωρικής διαλέκτου. Επίσης, ο Ηρόδοτος θεωρούσε τους Μακεδόνες συγγενικό φύλο με τους Δωριείς, πράγμα που ιστορικά φέρνει πιο κοντά την πιθανότητα να ήταν η αρχαία Μακεδονική μια διαφοροποίηση της Δωρικής.
Ελληνικές διάλεκτοι και γλώσσες
Πολλοί γλωσσολόγοι θεωρούν Ελληνογενείς γλώσσες τη νέα Ελληνική, μαζί με κάποιες άλλες διαλέκτους οι οποίες όμως δεν είναι αμοιβαία κατανοήσιμες. Πρόκειται για την Τσακωνική, την Ποντιακή, και την Καππαδοκική διάλεκτο. Μερικές φορές έχει την ίδια αντιμετώπιση και η Κυπριακή διάλεκτος.
Κατανομή
Οι Ελληνικές είναι παρακλάδι των Ινδοευρωπαϊκών γλωσσών. Πέρα από την αρχαία Μακεδονική  , άλλη μία γλώσσα που παρουσιάζεται ως συγγενική με την Ελληνική είναι η Φρυγική. Ανάμεσα σε ζωντανές Ινδοευρωπαϊκές γλώσσες, λέγεται ότι τη μεγαλύτερη συγγένεια με την Ελληνική έχουν η Αρμενική γλώσσα και οι Ινδοϊρανικές γλώσσες.
Μιχάλης Μανιάς
Ο Μιχάλης Μανιάς (Ρόδος, 20 Φεβρουαρίου 1990) είναι Έλληνας επαγγελματίας ποδοσφαιριστής, ο οποίος αγωνίζεται ως επιθετικός για τον Γ.Σ Διαγόρα 1905.
Απόλλων Σμύρνης
Τη σεζόν 2012-13, αγωνίστηκε στον Απόλλωνα Σμύρνης, όπου σκόραρε 18 γκολ.
Άρης Θεσσαλονίκης
Τη σεζόν 2013-14, μετακινήθηκε στον Άρη, όπου χρειάστηκε 13 αγώνες για να σκοράρει το πρώτο του γκολ, στην ισοπαλία 2-2 με τον Πανθρακικό. Ολοκλήρωσε τη σεζόν με 7 γκολ και 1 ασίστ σε 33 αγώνες. Θεωρήθηκε ένας από τους καλύτερους παίκτες της ομάδας, σε μια σεζόν όπου η ομάδα κατάφερε να συγκεντρώσει αρκετούς βαθμούς, ώστε να παραμείνει στη Σούπερλιγκ. Στο τέλος της σεζόν αποδεσμεύτηκε, δύο χρόνια νωρίτερα από το τέλος του συμβολαίου του, επειδή ο Άρης υποβιβάστηκε οικειοθελώς στη Γ' Εθνική και ο ίδιος ζήτησε να τερματιστεί το συμβόλαιο του, καθώς ήθελε να συνεχίσει να παίζει στην κορυφαία κατηγορία.
ΠΑΣ Γιάννινα
Το καλοκαίρι του 2014, υπέγραψε διετές συμβόλαιο με τον ΠΑΣ Γιάννινα. Σημείωσε το πρώτο του γκολ τη 12η αγωνιστική εναντίον της Νίκης Βόλου, δίνοντας επίσης μία ασίστ. Είχε πολλές καλές επιδόσεις κατά τη διάρκεια του έτους, όπως σκοράροντας εναντίον του ΠΑΟΚ και του Πανθρακικού, καθώς και σκοράροντας το νικητήριο γκολ σε αγώνα εναντίον του Ολυμπιακού. Ο Μανίας θεωρήθηκε παίκτης κλειδί στον ΠΑΣ Γιάννινα, καθώς είχε 9 γκολ και 2 ασίστ σε 34 αγώνες. Ξεκίνησε τη σεζόν 2015-16, ως ο ηγέτης της επίθεσης της ομάδας. Στο τέλος της σεζόν είχε 10 γκολ και 3 ασίστ, προσελκύοντας το ενδιαφέρον της γερμανικής Άουγκσμπουργκ, με το συμβόλαιό του να λήγει στο τέλος της σεζόν.
Βέστερλο
Στις 8 Ιουνίου 2016, υπέγραψε διετές συμβόλαιο με τη Βέστερλο του Πρωταθλήματος Βελγίου. Στις 13 Αυγούστου 2016, σημείωσε το πρώτο του γκολ με την ομάδα, σε μια εντός έδρας ήττα με 1-2 από την Όιπεν.
Αστέρας Τρίπολης
Στις 30 Δεκεμβρίου 2016, μετά από μόλις έξι μήνες στη Βέστερλο, αποδεσμεύτηκε από το συμβόλαιο του και επέστρεψε στην Ελλάδα, υπογράφοντας στον Αστέρα Τρίπολης. Στις 4 Ιανουαρίου 2017, έκανε το ντεμπούτο του με τον σύλλογο, στο αρχικό σχήμα, στην εκτός έδρας ήττα με 2-1 εναντίον του πρωταθλητή Ολυμπιακού. Στις 5 Απριλίου 2017, σημείωσε χατ τρικ, συμπεριλαμβανομένου ενός πέναλτι, εναντίον της ΑΕΛ, βοηθώντας τον σύλλογο του να κερδίσει εκτός έδρας με 4-1, στην προσπάθειά για την αποφυγή του υποβιβασμού. Στις 23 Απριλίου 2017, σε έναν κρίσιμο αγώνα εναντίον της Βέροιας, σημείωσε δεύτερο χατ τρικ μέσα σε ένα μήνα, αλλά δεν κατάφερε να βοηθήσει το σύλλογό του να πάρει το θετικό αποτέλεσμα, καθώς ηττήθηκε εκτός έδρας με 4-3. Στις 16 Σεπτεμβρίου 2017, άνοιξε το σκορ, στην ισοπαλία 1-1 εναντίον του πρωταθλητή Ολυμπιακού, το οποίο ήταν το πρώτο του γκολ για τη σεζόν 2017-18. Την 1η Οκτωβρίου 2017, σημείωσε το δεύτερο γκολ στην εντός έδρας νίκη 2-0 επί της ΑΕΚ, η οποία ήταν η πρώτη της σεζόν. Στις 2 Δεκεμβρίου 2017, σκόραρε ένα γκολ και αναδείχθηκε ο Πολυτιμότερος παίκτης του αγώνα, στην εντός έδρας νίκη με 4-0 επί της Κέρκυρας και μια εβδομάδα αργότερα πέτυχε ένα γκολ στη εκτός έδρας νίκη με 3-1 επί του Απόλλωνα Σμύρνης. Στις 14 Ιανουαρίου 2018, σκόραρε στην εντός έδρας νίκη με 3-1 επί της ΑΕΛ. Στις 10 Μαρτίου 2018, ο Μανιάς έβαλε τους φιλοξενούμενους, οι οποίοι κέρδισαν τον περασμένο Σαββατοκύριακο τον ΠΑΟΚ με 3-2, μπροστά στο σκορ στο 69ο λεπτό, στην εκτός έδρας ισοπαλία 1-1 με τον Παναθηναϊκό. Στις 2 Απριλίου άνοιξε το σκορ στην εντός έδρας νίκη με 4-0 επί του Πλατανιά, βοηθώντας τον σύλλογο του, στην προσπάθειά του να κερδίσει ένα εισιτήριο για το Γιουρόπα Λιγκ της επόμενης σεζόν. Στις 22 Απριλίου του 2018, ο Μανιάς σημείωσε ένα γκολ, που σφράγισε την εκτός έδρας νίκη με 3-1 επί της Κέρκυρας, στη μάχη για να κερδίσει το εισιτήριο για το Γιουρόπα Λιγκ, εναντίον της ανταγωνίστριας Ξάνθης. Στις 5 Μαΐου 2018, σε μια άνετη εκτός έδρας νίκη με 2-0 επί του Παναιτωλικού, ο Έλληνας επιθετικός σκόραρε το 12ο γκολ της, όπως αποδείχθηκε για την ομάδα, καταπληκτικής σεζόν, καθώς ο Αστέρας Τρίπολης θα συμμετάσχει στον προκριματικό γύρο του Γιουρόπα Λιγκ της επόμενη σεζόν.
Στις 22 Σεπτεμβρίου 2018, βοήθησε τον σύλλογο να συγκεντρώσει τους πρώτους βαθμούς της νέας σεζόν (2018-19), αφού νίκησε τον Απόλλωνα Σμύρνης με 2-0 στο γήπεδο Θεοδώρος Κολοκοτρώνης, σημειώνοντας ένα υπέροχο γκολ, ύστερα από ασίστ του Μάρτιν Τόνσο το οποίο ήταν το πρώτο του γκολ για τη σεζόν. Στις 6 Οκτωβρίου 2018, άνοιξε το σκορ στην ισοπαλία 1-1 με τον Παναθηναϊκό. Στις 22 Οκτωβρίου 2018, σκόραρε στην εκτός έδρας ήττα με 3-2 από τον Ατρόμητο. Στις 24 Νοεμβρίου 2018, στο ντεμπούτο του νέου προπονητή Γιώργου Παράσχου, ο Μανιάς σημείωσε ένα γκολ στο τελευταίο λεπτό του αγώνα, σφραγίζοντας μία, ζωτικής σημασίας, εντός έδρας νίκη με 2-0, στην προσπάθεια του συλλόγου για την αποφυγή του υποβιβασμού.
Πόγκον Στσέτσιν
Στις 17 Μαΐου 2019, υπέγραψε συμβόλαιο με την Πόγκον Στσέτσιν της Εκστρακλάσα.
Ανόρθωση
Στις 19 Αυγούστου 2020, ο Μανιάς υπέγραψε συμβόλαιο με την Ανόρθωση.
Διεθνής σταδιοδρομία
Στις 15 Μαΐου 2018, έκανε το ντεμπούτο του με την Εθνική Ελλάδας, στη φιλική ήττα με 2-0 από τη Σαουδική Αραβία.
Εξωτερικοί σύνδεσμοι
Κατηγορία:Έλληνες ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Εθνικής Ελλάδος Κατηγορία:Ποδοσφαιριστές Απόλλων Σμύρνης Κατηγορία:Ποδοσφαιριστές Φούτμπολ Λιγκ (Ελλάδα) Κατηγορία:Ποδοσφαιριστές Άρη Θεσσαλονίκης Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Π.Α.Σ. Γιάννινα Κατηγορία:Ποδοσφαιριστές ΚΒΚ Βέστερλο Κατηγορία:Ποδοσφαιριστές Προ Λιγκ Βελγίου Κατηγορία:Ξένοι ποδοσφαιριστές στο Βέλγιο Κατηγορία:Έλληνες ποδοσφαιριστές στο εξωτερικό Κατηγορία:Ποδοσφαιριστές Αστέρα Τρίπολης Κατηγορία:Ποδοσφαιριστές Πόγκον Στσέτσιν Κατηγορία:Ποδοσφαιριστές Εκστρακλάσα Κατηγορία:Ξένοι ποδοσφαιριστές στην Πολωνία Κατηγορία:Ποδοσφαιριστές Ανόρθωσης Κατηγορία:Ποδοσφαιριστές Α΄ κατηγορίας Κύπρου Κατηγορία:Ξένοι ποδοσφαιριστές στην Κύπρο
Ράμσεϊ ΜακΝτόναλντ
Ο Τζέιμς Ράμσεϊ ΜακΝτόναλντ (αγγλικά: James Ramsay MacDonald, Gregory Place, Σκωτία, 12 Οκτωβρίου 1866 – 9 Νοεμβρίου 1937) ήταν Βρετανός πολιτικός, από τα ιδρυτικά μέλη του Εργατικού Κόμματος της Βρετανίας, ο οποίος υπηρέτησε δύο φορές ως πρωθυπουργός του Ηνωμένου Βασίλειου, αρχικά επί 9 μήνες (1924) και εν συνεχεία κατά την περίοδο 1929 - 1935. Υπήρξε ο πρώτος πρωθυπουργός του Εργατικού Κόμματος στα χρονικά της χώρας.
Υπήρξε αμφιλεγόμενη προσωπικότητα στον χώρο των εργατικών για αρκετές δεκαετίες με τον θάνατό του, αν και τα τελευταία χρόνια η άποψη αυτή έχει αρχίσει να μεταβάλλεται καθώς έχει αρχίσει να επισημαίνεται ο θετικός ρόλος που διαδραμάτισε κατά τον Μεσοπόλεμο και ιδαίτερα κατά την περίοδο 1929 - 1935.
Παραπομπές
Κατηγορία:Πρωθυπουργοί του Ηνωμένου Βασιλείου Κατηγορία:Ηγέτες του Εργατικού Κόμματος (Ηνωμένο Βασίλειο) Κατηγορία:Υπουργοί Εξωτερικών του Ηνωμένου Βασιλείου
Νικόλαος Μπατεστάτος
Ο '''Νικόλαος Π. Μπατεστάτος''' (και Μπατιστάτος, 18.. - 10 Ιουνίου 1927) υπήρξε ο πρώτος πολιτικός διοικητής του Αγίου Όρους. Ανέλαβε καθήκοντα τον Δεκέμβριο του 1926 και πέθανε, ενώ ήταν εν ενεργεία διοικητής. Απεβίωσε στις 10 Ιουνίου 1927 και τον διαδέχθηκε λίγες ημέρες αργότερα ο Νικόλαος Λέλης στο αξίωμα του πολιτικού διοικητή.
Παραπομπές
Κατηγορία:Πολιτικοί διοικητές του Αγίου Όρους
Κοχλίας (αποσαφήνιση)
Ο όρος κοχλίας αναφέρεται:
Πωλ Νορ
Ο Πωλ Νορ (Νίκος Νικολαΐδης) (1899 - 23 Απριλίου 1981) ήταν Έλληνας δικηγόρος, δημοσιογράφος, ποιητής, συγγραφέας, εκδότης και περισσότερο γνωστός ως επιθεωρησιογράφος.
Το πραγματικό του όνομα ήταν Νίκος Νικολαΐδης του Γεωργίου. Γεννήθηκε στην Αθήνα τον Ιούνιο του 1899. Μετά το πέρας των γυμνασιακών του σπουδών εργάστηκε στο Υπουργείο Οικονομικών την περίοδο 1917 -1920. Στη συνέχεια σπούδασε νομικά στο Πανεπιστήμιο Αθηνών απ΄ όπου έλαβε το πτυχίο του το 1924. Άσκησε το δικηγορικό του επάγγελμα από το 1925 μέχρι το 1927 όταν και ξεκίνησε να ασχολείται με τη δημοσιογραφία και την ποίηση.
Αρχικά ξεκίνησε να δημοσιογραφεί με το καλλιτεχνικό ψευδώνυμο, Νίκος Λαΐδης, εκ του επιθέτου του, αργότερα με το ψευδώνυμο Μίμης Αμίμητος και τελικά με το περισσότερο εύηχο Πωλ Νορ με το οποίο και καθιερώθηκε ως ένας από τους μεγαλύτερους ευθυμογράφους του Μεσοπολέμου.
Ιδιαίτερη υπήρξε η συμβολή του στο θέατρο, μετέφρασε και διασκεύασε πολλά θεατρικά έργα και έγραψε πολλές επιθεωρήσεις μαζί με τον Ασημάκη Γιαλαμά με τη συνεργασία του οποίου εξέδιδε στη δεκαετία του 1930 το σατιρικό περιοδικό Παπαρούνα στο οποίο και καυτηρίαζε ιδιαίτερα τα πολιτικά δρώμενα της εποχής, όπως το χρεοστάσιο του 1932, τις εκλογές της 5ης Μαρτίου 1933, την απόπειρα δολοφονίας του Ελευθερίου Βενιζέλου, το κίνημα του Πλαστήρα κ.ά. που μετατράπηκαν όλα σε καυστικά θέματα των επιθεωρήσεων.
Κατά τη μεταξική περίοδο συνεργαζόταν με την εφημερίδα Η Βραδυνή που δημοσίευε ποιήματά του κάποια των οποίων οι ακροστιχίδες παρουσίαζαν αντικυβερνητική συνθηματολογία, όπως «Ζήτω η Δημοκρατία», «Χέσε μέσα στο φασισμό» κ.ά. από τα οποία και κρίθηκε τότε ως αντιμεταξικός με συνέπεια να φύγει από την Ελλάδα για πολύ μεγάλο διάστημα.
Συνεργάστηκε με τις εφημερίδες Εσπερινή, Η Βραδυνή, Νέα ημέρα, Εστία, Έθνος, Πρωΐα, Η Καθημερινή, Ελληνική, Ελληνικόν Μέλλον, Φωνή του Λαού, Ριζοσπάστης κ.ά.. Επίσης, κατά το μακρύ χρόνο που διέμενε στις ΗΠΑ, διετέλεσε συνεργάτης της ελληνόφωνης εφημερίδας της Νέας Υόρκης Εθνικός Κήρυξ της Νέας Υόρκης, της ημερήσιας αμερικανικής εφημερίδας Jajestown Sun κ.ά.
Στο συγγραφικό του έργο περιλαμβάνονται: Λόρδος Βύρων (εκδ. 1934), στην αγγλική τα: Akritan Songs (μετάφραση των Ακριτικών του Άγγελου Σικελιανού) (εκδ. 1944), Salaman-der, (εκδ. 1945), Chaos Revisited, (εκδ.1965). Άπαντα Σατιρικά Λυρικά τόμος Α΄ (εκδ. 1977), Κακομοιρικά Έπη (εκδ. 1977), Το λιθαράκι μου (εκδ.1978), Ρίμες (Πωλνόρριμες) (εκδ.1978),
Ο Πωλ Νορ διετέλεσε μέλος του Δικηγορικού Συλλόγου Αθηνών, της Εταιρίας Ελλήνων Θεατρικών Συγγραφέων, της Ενώσεως Συντακτών Ημερησίων Εφημερίδων Αθηνών και της Writers of America Guild Inc. West. Επίσης έλαβε μέρος σε πολλές δημοσιογραφικές αποστολές εκτός Ελλάδας όπως στην Αμερική 1930-31, Βιέννη (1934), Παρίσι (1938), στις ΗΠΑ όπου διέμεινε για μακρό διάστημα (1938-1970), στη Σουηδία (1970-1974) απ΄ όπου και επέστρεψε στην Ελλάδα μετά την μεταπολίτευση και διέμενε μόνιμα παρά την πλατεία Συντάγματος, στην Αθήνα στην αρχή της οδού Ερμού. Ομιλούσε επίσης γαλλικά, αγγλικά, γερμανικά, ιταλικά, ισπανικά και σουηδικά.
Σύζυγός του ήταν η Αλίκη Θεοδωρίδου – Νικολαΐδη, κόρη της πρωταγωνίστριας του θεάτρου Κυβέλης από το δεύτερο σύζυγό της, (μετέπειτα συζύγου του Γεωργίου Παπανδρέου). Πέθανε στην Αθήνα στις 23 Απριλίου 1981 σε ηλικία 82 ετών.
Παραπομπές
Κατηγορία:Έλληνες δημοσιογράφοι Κατηγορία:Έλληνες δικηγόροι Κατηγορία:Έλληνες συγγραφείς Κατηγορία:Νεοέλληνες ποιητές Κατηγορία:Έλληνες θεατρικοί συγγραφείς Κατηγορία:Έλληνες εκδότες
Νοσοκομείο Σωτηρία
Το Νοσοκομείο Σωτηρία, με την επίσημη ονομασία Γενικό Νοσοκομείο Νοσημάτων Θώρακος Αθηνών, είναι νοσοκομείο που βρίσκεται επί της λεωφόρου Μεσογείων στην Αθήνα, το οποίο εξειδικεύεται στην πνευμονολογία και τα νοσήματα του αναπνευστικού συστήματος. Ιδρύθηκε το 1902 από τη Σοφία Σλήμαν ως σανατόριο για τους νοσούντες από την πνευμονική φυματίωση και λειτουργεί ως Γενικό Νοσοκομείο από το 1950. Αποτελεί μέρος του Εθνικού Συστήματος Υγείας (ΕΣΥ) και ανήκει στην 1η Υγειονομική Περιφέρεια Αττικής. Είναι αναγνωρισμένο ως ένα από τα μεγαλύτερα πνευμονολογικά νοσοκομεία της Ευρώπης και το μεγαλύτερο της Ελλάδας. Ιδιαιτερότητα του Σωτηρία είναι πως είναι χτισμένο μέσα σε φυσικό περιβάλλον με μεγάλη έκταση και πολλά δέντρα και απαρτίζεται από 34 διώροφα κτήρια με μπαλκόνια που βρίσκονται σε διαφορετικά μέρη μέσα στο χώρο. Αυτός ο τρόπος ευρύχωρης διάταξης είχε επιλεχτεί καθώς ο καθαρός αέρας συνέβαλλε στην καταπολέμηση της φυματίωσης.
Ίδρυση
Το σχέδιο για τη δημιουργία του νοσοκομείου Σωτηρία ως σανατόριο ξεκίνησε από τη Σοφία Σλήμαν όταν επισκέφθηκε φυματικούς στρατιώτες του ελληνικοτουρκικού πολέμου του 1897 στο Νοσοκομείο Ελπίς. Έγινε επικεφαλής ενός «ομίλου κυριών» και με τον όμιλο αυτόν κατάφερε να συστήσει το σανατόριο και μέχρι το 1902 να λάβει υποστήριξη από την Ιερά Μονή Πετράκη που προσέφερε οικόπεδο 600 στρεμμάτων για το ίδρυμα. Το ίδιο έτος, Βασιλικό Διάταγμα διακήρυξε την ίδρυσή του.
Σανατόριο "Η Σωτηρία"
Μετά από 2 έτη εργασιών, καλυμμένων οικονομικά από τη Σοφία Σλήμαν, κατασκευάστηκε το πρώτο κτήριο σανατορίου στην Ελλάδα με 40 κλίνες και εγκαινιάστηκε από την βασίλισσα Όλγα. Με την εισαγωγή των πρώτων ασθενών με φθίση στις κλίνες, συνεχίστηκε η οικοδόμηση του σανατορίου μέσω δωρεών ιδιωτών. Από το 1919, το κράτος ανέλαβε τη διοίκησή του, ενώ η Σοφία Σλήμαν υπηρέτησε ως πρόεδρος του 8μελούς συμβουλίου του νοσοκομείου έως τον θάνατό της το 1932. Το 1936, το Σωτηρία εντάσσεται στον δημόσιο τομέα.
Μετεξέλιξη
Από το 1950, σταδιακά υιοθετεί χαρακτήρα Γενικού Νοσοκομείου, παρέχοντας υπηρεσίες διάγνωσης, νοσηλείας και θεραπείας σε ασθενείς με νοσήματα του αναπνευστικού συστήματος με την ευρεία έννοια. Καθ’ αυτή την αλλαγή, ίδρυσε το πρώτο κέντρο αντιμετώπισης της αναπνευστικής ανεπάρκειας και την πρώτη Θωρακοχειρουργική Κλινική στην Ελλάδα. Με την πάροδο του χρόνου επεκτάθηκε και σε άλλους ιατρικούς τομείς, όπως την καρδιολογία και την ψυχιατρική. Από το έτος 2020, το Σωτηρία αποτέλεσε ένα από τα κύρια κέντρα αναφοράς για ασθενείς με Covid-19 στην Ελλάδα.
Παραπομπές
Κατηγορία:Νοσοκομεία στην Αθήνα
Αθανάσιος Αντ. Δερβέναγας
Ο Αθανάσιος Δερβέναγας (Σεπτέμβριος 1941 - 10 Ιουνίου 2011), του Αντωνίου, ήταν Έλληνας δικηγόρος, πολιτικός και συγγραφέας. Υπηρέτησε ως βουλευτής στην εκλογική περιφέρεια Τρικάλων από το 1974 ως το 1989.
Βιογραφία
Γεννήθηκε στην Πύλη Τρικάλων και ακολούθησε σπουδές νομικών και πολιτικών- οικονομικών επιστημών στο ΑΠΘ.
Εξελέγη βουλευτής Τρικάλων για πρώτη φορά το 1974 με τη Νέα Δημοκρατία και επανεξελέγη με το ίδιο κόμμα το 1977, 1981 και 1985.
Απεβίωσε στην Αθήνα σε ηλικία 70 ετών και κηδεύτηκε από το Μητροπολιτικό Ναό Αγίου Νικολάου στις 11 Ιουνίου 2011. Τάφηκε στην Πύλη.
Παραπομπές
Κατηγορία:Βουλευτές Τρικάλων Κατηγορία:Βουλευτές εκλεγμένοι με τη Νέα Δημοκρατία
Γρηγόρης Μπιθικώτσης
Ο Γρηγόρης Μπιθικώτσης (Περιστέρι Αττικής, 11 Δεκεμβρίου 1922 - Αθήνα, 7 Απριλίου 2005) ήταν Έλληνας τραγουδιστής και συνθέτης. Συγκαταλέγεται στους κορυφαίους Έλληνες μουσικούς ερμηνευτές και τραγουδοποιούς. Ονομάστηκε «ο Σερ» του ελληνικού τραγουδιού.
Βιογραφία
Γεννήθηκε στο Περιστέρι Αττικής στις 11 Δεκεμβρίου 1922, από φτωχή οικογένεια, εργάστηκε αρχικά ως υδραυλικός και παράλληλα έπαιζε κιθάρα. Ήταν το μικρότερο παιδί οκταμελούς οικογένειας. Στα Δεκεμβριανά κρυβόταν σε πηγάδι στο σπίτι του στο Περιστέρι της Αθήνας, αργότερα πήγε φαντάρος το 1945 μέχρι το 1947 όπου συμμετείχε στην ορχήστρα της Μακρονήσου με σκοπό την ψυχαγωγία των αξιωματικών. Ως συνοδός στρατιώτης κρατουμένων, σε μεταγωγή αριστερών το 1948 γνώρισε τον Μίκη Θεοδωράκη με τον οποίο συνεργάστηκε.